Resepte | Maryke van Rensburg
Ek is mos nou nie ‘n sterk ‘contender’ vir Marster Chef nie, maar partykeer maak ek iets gaar waar ek myself verbaas met hoe lekker dit uitkom. Dan deel ek dit graag want ek weet, iewers is daar iemand wat al gewonder het hoe mens dit doen – en ook om bietjie te brag.
As mens mos resepte soek vir kalamari is dit altyd ‘vars kalamari’ en nie die gevriesde weergawe nie. En dit was my groot dilemma.
Toe maak ek maar so:
Haal uit die yskas, inkopiesak en grocery kas die volgende:
400g Gevriesde Kalamari ringe. Plaas ‘n vergietes in ‘n groot bak en gooi die gevriesde kalamari daarin. Laat heeltemal ontdooi. Wanneer die Kalamari ontdooi is, plaas die ringe tussen twee vadoeke, rol op en draai om van oortollige water ontslae te raak. (hierdie is baie belangrik, anders klou die koekmeelblom nie aan die ringe nie)
1 Pakkie Tastic (2 minute) bruin rys en groente
Tartare sous. Ek het sommer die ook by Spar gekoop.
Die volgende drie moet elk in hul eie bak geplaas word.
1 Koppie koekmeelblom. Voet 1/2 teelepel sout en een teelepel ‘lemon pepper’ by en roer goed.
3 Eiers. Voeg bietjie koue water by, so 1 of 2 eetlepels, en klits goed om daai stickirige goeyey goed te breek. Nie klits tot skuimerig raak nie.
Broodkrummels – ek het sommer by Spar gekoop.
Laaste maar nie die minste nie, 1 bottel Canola olie.
Verdeel die Kalamari in twee groepe. (altwee groepe word dieselfde behandel.)
Bedek eers die ringe met die koekmeel, plaas hulle dan in die eiers en dan in die broodkrummels. Maak seker dat die ringe met elke stap goed bedek is.
Berei die olie en oond voor.
1. Gooi die hele bottel olie in ‘n wok/diep pan en verhit na ‘n matige hitte. Ek het die Wok op nr 4 gestel.
2. Bedek ‘n bakplaat met waspapier en verhit die oond tot 15 grade celcius.
Wanneer die olie warm genoeg is, plaas die ringe in die olie en los.
Berei nou die tweede groep ringe voor. Wanneer hierdie voorbereiding van die tweede groep afgehandel is, behoort die ringe in die olie ‘n ligte bruin kleur te hê en sal reg wees om uit die olie gehaal te word. Plaas die ringe op die voorbereide bakplaat en sit in oond om warm te bly.
Plaas die rys in die mikrogolfoond soos aangedui op die pakkie.
Wanneer die rys klaar ‘gerus’ het, sal die tweede groep ringe ook reg wees.
Skep die rys op ‘n bord en pak die ringe bo-op. Plaas tartare sous in ‘n bakkie en begin smul. Glo my, ek het gedink die 400g sou te veel gewees het vir my en Lifiki, maar ek was verkeerd. Dit was so lekker dat ons alles geswiep het.
Maar moenie bekommer nie, ek is nie ‘n kosblogger nie maar so nou en dan sal ek ‘n vinnige reseppie opsit. Gewoonlik maar my eie konkoksies wat ek geniet en ek dink ander – wat nou nie bang is vir ‘n rolletjie of twee – ook sal geniet.
In my huis het ek nog nooit iemand gehad wat GROOT was op sop nie, maar daar is een soppie wat hulle nie hul neuse voor optrek nie en dit is my Tamatiesop. Om meer presies te wees my Tamatieroomsop uit ‘n pakkie 🙂
500g Mince (maalvleis – maar nie die vetterige soort nie)
1 Groterige ui gesny. (Jy kan skyfies, ringe, blokke of sterretjievorms sny – dit maak nie saak nie)
1 Eetlepel OXO of Bovril
So maak mens …
Braai uie tot dit so glaserig lyk.
Voeg die mince by en braai tot bruin.
Voeg nou die OXO of Bovril by en braai nog so vyf minute.
Gooi soppoeier oor die gebraaide mince en voeg water by.
Kook verder soos op pakkie aangedui.
Sit voor met volgraanbrood en regte-egte botter … jeeeeeeerlik!
By pienkpantoffels  Posted in Resepte	 Tagged Maryke van Rensburg,Tamatiesop